Proiect

**GUVERNUL REPUBLICII MOLDOVA**

**H O T Ă R Î R E nr. \_\_\_\_\_\_**

din \_\_\_\_\_\_\_\_\_\_\_\_\_\_\_\_\_\_\_\_\_\_\_ 2016

Chişinău

**cu privire la implementarea Strategiei dezvoltării
durabile a sectorului forestier naţional pentru anii 2017-2020**

În scopul asigurării îndeplinirii prevederilor Hotărîrii Parlamentului Republicii Moldova nr. 350-XV din 12 iulie 2001 privind aprobarea Strategiei dezvoltării durabile a sectorului forestier naţional (Monitorul Oficial al Republicii Moldova, 2001, nr. 133, art. 1021), Guvernul Hotărăşte:

1. Se aprobă Planul general de acţiuni privind implementarea Strategiei dezvoltării durabile a sectorului forestier naţional pe perioada 2017-2020 (se anexează).

2. Ministerele şi alte autorităţi administrative centrale:

vor întreprinde măsurile necesare în vederea realizării Planului de acţiuni pentru implementarea Strategiei dezvoltării durabile a sectorului forestier naţional pe perioada 2017-2020, conform competenţelor;

vor prezenta Ministerului Mediului anual, pînă la 1 martie, rapoarte cu privire la realizarea măsurilor respective.

3. Ministerul Mediului:

va asigura coordonarea procesului de implementare a Planului de acțiuni pentru implementarea Strategiei dezvoltării durabile a sectorului forestier naţional pe perioada 2017-2020 de către ministerele şi alte autorităţi administrative centrale.

va monitoriza procesul de implementare a Planului de acţiuni pentru implementarea Strategiei dezvoltării durabile a sectorului forestier naţional pe perioada 2017-2020 şi va prezenta Guvernului anual, pînă la 1 aprilie, informaţia privind realizarea Planului de acţiuni nominalizat;

va conlucra cu organismele internaţionale şi cu potenţialii donatori în scopul atragerii volumului necesar de investiţii pentru implementarea prevederilor Planului de acţiuni pentru implementarea Strategiei dezvoltării durabile a sectorului forestier naţional pe perioada 2017-2020.

4. Controlul asupra executării prezentei hotărîri se pune în sarcina Ministerului Mediului.

**PRIM-MINISTRU               Pavel FILIP**

Contrasemnează:

Viceprim-ministru,
ministrul economiei                              Octavian Calmîc

Ministrul mediului         Valeriu Munteanu

Ministrul finanţelor Octavian Armaşu

Ministrul agriculturii şi industriei alimentare Eduard Grama